<classify> NA VERONICA ROMWALD DAR ES SALAAM UGONJWA wa saratani ya bega uliosambaa katika viungo vingine vya mwili ikiwamo mbavu, mifupa na mapafu ndio uliosababisha kifo cha mtoto Mariam Amrima 17. Mariam ambaye ni mkazi wa Masasi mkoani Mtwara, alikuwa anakabiliana na maumivu makali kutokana na uvimbe mkubwa ulioota katika eneo la bega lake la kulia. Alifariki dunia alfajiri ya jana akipatiwa matibabu dhidi ya ugonjwa huo katika Taasisi ya Saratani Ocean Road ORCI. Taarifa za kifo cha Mariam zilithibitishwa na Mkurugenzi Mtendaji wa ORCI, Dk. Julius Mwaiselage, alipozungumza na MTANZANIA Jumapili kwa simu. Ni kweli amefariki leo jana alfajiri, hali yake ilibadilika ghafla usiku, alikuwa anashindwa kupumua vizuri, madaktari na wauguzi wetu walijitahidi kumsaidia, hata hivyo ilipofika alfajiri alifariki dunia, alisema. Dk. Mwaiselage alisema mtoto huyo alicheleweshwa kufikishwa hospitalini kwa matibabu hali iliyosababisha ugonjwa wake kusambaa zaidi. Uchunguzi ulibaini ugonjwa ulikuwa umefika hatua ya nne ambayo ni hatua ya ...  <topic>: AFYA 